หุ้น,น้ำมันสหรัฐปิดลบ/ทองร่วงแรง 
หุ้นดาวโจนส์ปิดลบ 105.07 จุด ผิดหวังมาตรการกระตุ้นเศรษฐกิจ ด้านราคาน้ำมัน ลดลง 8 เซนต์ ขณะที่ทองคำ ร่วงแรง 36.40 ดอลลาร์
10 ธ.ค. 2563

ดัชนีเฉลี่ยอุตสาหกรรมดาวโจนส์ปิดที่ 30,068.81 จุด ลดลง 105.07 จุด หรือ -0.35% ขณะที่ดัชนี เอสแอนด์พี 500 ปิดที่ 3,672.82 จุด ลดลง 29.43 จุด หรือ -0.79% ส่วนดัชนีแนสแดค ปิดที่ 12,338.95 จุด ลดลง 243.82 จุด หรือ -1.94%
ดัชนีดาวโจนส์ตลาดหุ้นนิวยอร์กปิดลบเมื่อวันที่ 9 ธ.ค. เนื่องจากนักลงทุนกังวลว่าการออกมาตรการกระตุ้นเศรษฐกิจของสหรัฐอาจเผชิญกับความล่าช้าและไม่แน่นอน
ด้าน สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมกราคม ลดลง 8 เซนต์ ปิดที่ 45.52 ดอลลาร์ ด้านเบรนต์ทะเลเหนือลอนดอน งวดส่งมอบเดือนกุมภาพันธ์ เพิ่มขึ้น 2 เซนต์ ปิดที่ 48.86 ดอลลาร์ต่อบาร์เรล
ราคาทองคำตลาดโคเม็กซ์งวดส่งมอบเดือนกุมภาพันธ์ ลดลง 36.40 ดอลลาร์ ปิดที่ 1,838.50 ดอลลาร์ต่อออนซ์